کولومبیادا، 2013 اؤلن اسکی ونزوئلا دولت باشقانی هوگو چاوزین دیزی‌سی چکیلدی.
سونی پیکچر تلویزیون طرفین‌دن بوگوتا استودیوسوندا چکیلن، " El Comandante " آدلی ایسپانیولجا دیزی، بو هفته لاتین آمریکادا، باهار آییندا دا آمریکا تلموندو تی. وی کانالیندا گؤستریله‌جک.
یوخسول بیر عائله‌دن گلن چاوزین یوکسلیشینی موضوع آلان 60 بؤلولوک سریال‌دا، سولچو لیدرین داوام ائتدیردیگی اوتوریتر رژیمین، اؤلکه‌دکی موجود اقتصادی چتین‌لیک‌لره نئجه زمین حاضیرلادیغی ایضاح ائدیلدی.
هوگو چاوزین 1999-جو ایلده اقتدارا گلمه‌سی‌نین آردین‌دان، ونزئلا و آمریکا آراسیندا گئده‌رک آرتان دیپلوماتیک گرگین‌لیک یاشانمیشدی.
ایکی اؤلکه، 2010-جو ایلده قارشی‌لیق‌لی اولا‌راق سفیرلرینی گئری چکرکن، چاوزین وفاتی‌نین آردین‌دان مادورو، بیر چوخ آمریکا‌لی دیپلوماتی دپورت ائتمیشدی.
